વિલે પાર્લે-ઈસ્ટમાં શ્રદ્ધાનંદ રોડ પર આવેલી શિરીન કો-ઑપરેટિવ હાઉસિંગ સોસાયટીની બહાર એક મહિનાથી ગટરનું પાણી રસ્તા પરથી સતત વહેતું હતું. એ બાબતે સુધરાઈનું ફોન તથા લેખિતમાં અનેક રહેવાસીઓએ ધ્યાન દોર્યું હોવા છતાં સુધરાઈ કોઈ જ ઍક્શન લેવા તૈયાર નહોતી. ચોવીસે કલાક રસ્તા પરથી વહેતા ગટરના પાણીને કારણે રહેવાસીઓ પરેશાન થઈ ગયા હતા. સુધરાઈએ ઍક્શન ન લેતાં રહેવાસીઓએ પોતાના ખર્ચે ગટરને સાફ કરાવી રસ્તા પરથી વહેતું ગંદું પાણી બંધ કરાવ્યું હતું.